
Magyar Honvédségben rendszeresített tűzszerész eszközök és azok lehetséges fejlesztési irányai

Napjaink katonai konfliktusai többnyire aszimmetrikus jellegűek, melyekben egy jelentősen erősebb fél harcol egy sokkal gyengébbel szemben. A gyengébb fél szokatlan eljárásokat foganatosít a siker érdekében, ilyenek például az IED (Improvised Explosive Device = Improvizált robbanó eszközök) támadások, melyek egyre elterjedtebbé válnak. Ezen szemben a tűzszerész katonák fejtenek ki tevékenységeket, melyek során eszközeik fejlettsége nagyban meghatározza feladat végrehajtásuk sikerét.
TDK pályamunkámban, melynek a Magyar Honvédségben rendszeresített tűzszerész eszközök és azok lehetséges fejlesztési irányai címet adtam, alapvetően több nemzet – köztük a magyar – tűzszerész eszközeit mutatom be és hasonlítom össze. Dolgozatom felépítését tekintve négy fő részre oszlik fel. Ezekben a tartalmi egységekben először a tűzszerész tevékenységgel kapcsolatos alapfogalmakról írok, ezután bemutatom a MH 1. Honvéd Tűzszerész és Hadihajós Ezredet és annak felszereléseit, majd a következő fejezetben más nemzetek hadereiben rendszeresített eszközöket, felszereléseket ismertetem, végezetül pedig levont következtetéseimet és a Honvédség tűzszerész eszközeinek lehetséges fejlesztési irányait írom le.



